మీనాక్షి లేఖి

మీనాక్షి లేఖి ఢిల్లీ రాష్ట్రానికి చెందిన రాజకీయ నాయకురాలు. ఆమె 7 జులై 2021 నుండి ప్రధాని నరేంద్ర మోదీ కేబినెట్‌లో కేంద్ర విదేశీ వ్యవహారాలు, సాంస్కృతిక శాఖ సహాయమంత్రిగా భాద్యతలు చేపట్టింది.

జననం, విద్యాభాస్యం 
మీనాక్షి లేఖి 30 ఏప్రిల్ 1967న న్యూ ఢిల్లీలో భ‌గ‌వాన్ ఖ‌న్నా, అమ‌ర్‌ల‌తా ఖ‌న్నా దంపతులకు జన్మించింది. ఆమె ఢిల్లీ యూనివర్సిటీ నుండి ఎల్.ఎల్.బి పూర్తి చేసింది.

వృత్తి జీవితం
మీనాక్షి లేఖి ఎల్.ఎల్.బి పూర్తి చేశాక 1990లో ఢిల్లీ బార్ కౌన్సిల్ లో ఆమె న్యాయవాదిగా తన పేరును న‌మోదు చేసుకొని సుప్రీం కోర్టు ఆఫ్ ఇండియా, ఢిల్లీ హైకోర్టు, ఇత‌ర కోర్టులు, ఢిల్లీ మ‌రియు దేశంలోని ఇత‌ర ప్రాంతాల‌లోని ట్రిబ్యున‌ళ్లు మ‌రియు ఫోరంల‌లో న్యాయ‌వాదిగా ప్రాక్టీసును ప్రారంభించి అనేక‌ ర‌కాలైన వ్యాజ్యాలు బెయిళ్లు, రివిజ‌న్లు, ట్ర‌య‌ల్సు, అప్పీళ్లు, అవినీతి నిరోధ‌క చ‌ట్టం/ క‌స్ట‌మ్స్ చ‌ట్టం/ ఫెరా ప్రాసిక్యూష‌న్లు, గృహ హింస మ‌రియు కుటుంబ న్యాయ వివాదాలకు సంబంధించిన కేసుల‌ను వాదించింది.

రాజకీయ జీవితం
మీనాక్షి లేఖి రాష్ట్రీయ స్వ‌యం సేవ‌క్ సంఘ్‌(ఆర్ఎస్ఎస్‌) అనుబంధ సంస్థ, స్వ‌దేశీ జాగ‌ర‌ణ్ మంచ్‌లో మీనాక్షి లేఖీ ప‌ని చేసింది. ఆమె 2010లో నితిన్ గ‌డ్క‌రీ ఆమెను బీజేపీ పార్టీలోకి ఆహ్వానించగా, ఆమె బీజేపీలో చేరి బీజేపీ మ‌హిళా విభాగం మ‌హిళా మోర్చాలో కొంతకాలం పని చేసి బీజేపీ మ‌హిళా మోర్చా జాతీయ ఉపాధ్య‌క్షురాలిగా, 2013లో బీజేపీ జాతీయ అధికార ప్రతినిధిగా నియమితురాలైంది. మీనాక్షి లేఖి 2014లో ఢిల్లీ లోక్‌స‌భ‌ నియాజకవర్గం నుండి బీజేపీ తరపున పోటీ చేసి ఎంపీగా  గెలిచింది. ఆమె జూలై 20, 2016న పార్లమెంట్ లో ప్రివిలిజేస్ క‌మిటీ ఛైర్‌ప‌ర్స‌న్‌గా,   న‌వంబ‌రు 3, 2017న ప్రెస్ కౌన్సిల్ ఆఫ్ ఇండియా ఛైర్మ‌న్‌గా నియమితురాలైంది.

మీనాక్షి లేఖి 2014లో ఢిల్లీ లోక్‌స‌భ‌ నియాజకవర్గం నుండి బీజేపీ తరపున పోటీ చేసి రెండవసారి ఎంపీగా గెలిచింది.  ఆమె 7 జులై 2021 నుండి ప్రధాని నరేంద్ర మోదీ కేబినెట్‌లో  కేంద్ర విదేశీ వ్యవహారాలు, సాంస్కృతిక శాఖ సహాయమంత్రిగా భాద్యతలు చేపట్టింది.

మూలాలు

భారతీయ జనతా పార్టీ రాజకీయ నాయకులు
1967 జననాలు